Ի դեպ, նոյեմբերի 10-ի ելույթում խոսելով լայն տարածաշրջանում ու մասնավորապես Ռուսաստանի և Իրանի հետ կապված ամերիկյան դիրքորոշումների մասին՝ Միլսն առաջինի կապակցությամբ մասնավորապես ասաց. «Այն, ինչ մենք ուզում ենք, ուզել ենք և ուզելու ենք, ամուր ժողովրդավարական Ռուսաստանն է, որը երկրի ներսում ու սահմաններից դուրս հարգում է իրավունքի գերակայությունը և իր հարևանների ինքնիշխանությունը. <…> Համագործակցությունը (ԱՄՆ-Ռուսաստան), սակայն, չի կարող շարունակվել, եթե Ռուսաստանն անարգում է միջազգային համակարգի նորմերը, երբ պատառներ է պոկում հարևան երկրի տարածքից ու սպառնում է նրանց տնտեսական ու քաղաքական հպատակեցմամբ»: